بيلهمه چوخ ايلگينجدير، بير گون وارميش توركتابارلار هاميسی بير يئرده ياشارميشلار. ايندیكی اؤلكهلر آراسی سينيرلار اونلارين آراسيندا معناسی يوخموش. خيال ائت، عنعنهلر، گلهنكلر، دانيشديقلاری ديل، ياشاديقلاری اولايلار، دوستلوقلار، دوشمانليقلار؛ تورك بودونو نه اولدو سنه... "كئشكه آتاابابلاريميز دوغودان باتیيا، باتیدان دوغويا، آت چاپيب، اؤلكه-حؤكومت تؤرهتمه يئرينه ياشاديقلاری توپراقدا قاليب، مدنيتيميزی گليشديرمه"ه چاليشسايديلار" (لاله جاوانشير خانيمين رحمتليك وئبلاقيندان!)
نه ايسه، يو سينيرلار اينتئرنئت واسيطهسی ايله هئچ اولا بيلرلر ياواش-ياواش. تانيق می ايستهرسينيز؟ توركيوردلارینين ان دوغوسوندا بولونان دوغو توركوستاندان وئبلاق يازارلارلا، تانيشديغيميزدان گؤزل تانيق؟ اونلار دا وئبلاق يازير، طبيعی.
چينجه، دونيا وئبلاقلار آراسيندا ان چوخ قوللانيلان ديللردندير (ايكينجیدير يانيلماسام). بو دوروم طبيعیدير؛ اونلارين نفوسو دونيادا ايلكينجی. آمما چينلیلرين هاميسی چينجه يازمير. اونلارين آراسيندا اوچ-بئش اويغورجا وئبلاق دا وار.
اويغورلارين لهجهسی بيزيم لهجهميزله ايكی آيری ديل دئيه بيلهجهگيميز قدر فرقلی دگيل. بلكه بوندان چوخ آز. فقط بير آز چاليشسانيز راحاتجا اوخويوب آنلايا بيلرسينيز. بورادا نئچه دنه اويغور توركجهسی وئبلاقی تانيتديرماق ايستهرديم. (چئوريمهلرده يانليشليق اولسا، يورولامانيزدان ممنون اولارام)
ياسينینينگ تورموشی
ياسينی وئبلاقينی دوغوم گونونده آچميش. دوغوم گونو پوستوندا بئله يازير:
بۈگۈن مينیڭ قۇتلۇق تۇغۇلغان كۈنۈم . 23 ياشقا كيرديم . ئهمدى كهلگۈسى ئۈچۈن قاتتيق تيريشيشيم كېرەك .من يهنه بير نهچچه سوۋغات تاپشۇرۇپ ئالديم .بۇلار مهن ئهڭ ياقتۇرۇديغان سوۋغاتلار. [شكيللر]بوگون منيم قوتلو دوغوم گونوم. ۲۳ ياشينا گيرديم. ايندی گلهجهگيم اوچون مؤحكم ياشام گيرن (؟) من يئنه بير نئچه سووغات تاپشيريب آلديم. بونلار منيم ياخديرديغيم سووغاتلار.
بير خسته عاشيق كيمی، وئبلاقدا چوخ ساده ديلله، اؤز گونلوكلرينی يازير ياسينی بی.
رحمتجان اپندی بلوگو
او آلمانيادا ياشار. سگگيز آی اؤنجه وئبلاقينی آچميش.
سالام دوستلار، بۇ مېنیڭ بۇ يهرديكى بيرينچى بلوگۇم.يازیلاريندا اويغورجا وئبلاق يازما گركديگينی آنلادير.
اويغورچا يومشاق دئتاللار
بير سوره اؤنجه وئبلاقلارين بير software قارشیسيندا يوموشاق ابزار يازميشدی! نه ايسه حتمن منظورو "يومشاق دئتال"دان "يازيليم"دير. بو وئبلاقدا اويغور توركجهسينه عايد يومشاق دئتاللار گؤره بيلرسينيز.
اويغور بلاقلار
آدینين اويغور وئبلاقلار اولماسينا رغمن، يازیلارینين پك چوخو چينجهدير. آنجاق بوردا بير دنه توركجه يازی دا تاپديم:
بۇ خهتلهر سيزنیڭ كومپيیۇتېریڭيزدا نۇرمال كۆرۈنسه نيمه ديگهن ياخشى بولاتتى ھه!بو خطلر سيزين كامپيوترينيزده نورمال گؤرونسه منه دئيين ياخشی اولارد هه. عجب!!
انوار ممد
آرشيو لينكلر اؤزهريندن، انوار ممد اويغورجا وئبلاق يازارلارين اؤنچولرينددير.
ئۇزۇن بولدى، ئۇيغۇرچه خهت یېزيپ باقماپتيمهن. ئۇيغۇرچه بيرهر نهرسيمۇ ئوقۇپ باقميديم. بۇ تازا ياخشى بولمایۋاتيدۇ. ئهلۋهتته، ۋاقيتمۇ يوق. بهلكيم ئيمتیھانليريمنى تۈگهتسهم، ئاندين ئازراق ۋاقيتيم چيقيپ قالارميكى. بيرەر ئۇيغۇرچه رومان ئوقۇسام بولاتتى.اوزون اولدو، اويغورجا خط يازيب باخماميشام. اويوغورجا بيرهر نهرسی ده اوخويوب باخماديم. بو تازا ياخشی اولماييبدی. البته، واختيم يوخ. بلكهم، ايمتاحانلاريمی توكهتسهم، اوندان آزراق واختيم چيخيب قالار كی بيرهر اويغورجا رومان اوخومام اولاردی.
اويغورلارين رسمالخطلری بيزيمكی ايله فرقلیدير. اونلار هم كيريل، هم عرب، هم ده لاتين اليفباسی ايله يازارلار. بونو ويكیپئديادان دا اؤگرهنه بيلرسينيز. بير ده، يازیلاری ساغلام گؤره بيلهجگينيزه بو فونتو ائنديرمهنيز گركير.
azb_Arab azb_Arab azb_Arab azb_Arab snd_Arab azb_Arab uig_Arab azb_Arab urd_Arab azb_Arab uig_Arab uig_Arab azb_Arab azb_Arab azb_Arab pes_Arab pbt_Arab azb_Arab uig_Arab azb_Arab